વાતો કરવામાં લેડીઝનું ઇન્વોલ્વમેન્ટ અને ઇન્ટેનસિટી પણ વધુ હોય છે. કોઇની સંવેદનશીલ વાત હોય તો સ્ત્રીઓની આંખો ભીની થઇ જાય છે, એ જ વાતે પુરુષોનું રૂંવાડુંયે ફરકતું નથી. જેન્ટ્સ ભલે એવું કહે કે એમાં આપણે શું લેવા-દેવા? પણ આ જ વાત બંનેને જુદા પાડે છે. ફિલ્મ જોવા જઇએ ત્યારે કોઇ કરુણ દૃશ્યમાં લેડીઝની આંખો ભીની થઇ જાય છે. એક રીતે જુઓ તો એ એની સંવેદનાઓ છે. લોકો ભલે એ બધી વાતોને નબળાઇ ગણતા હોય કે મજાકનો વિષય બનાવતા હોય, હકીકત એ છે કે સ્ત્રીઓ બધું જ અનુભવે છે અને પુરુષો માત્ર પોતાનું જ વિચારે છે. સંબંધોની વ્યાખ્યા પણ બંને માટે જુદી જુદી હોય છે.